Netflix gør klar til ny Science fiction serie: Another Life

Netflix ligger ikke på den lade side og har en del sommerpremierer klar. Hvis du er scifi fan er du sikkert igang med Stranger Things, men der er ikke længe til den næste store science fiction serie, kaldet Another Life. Serien, der har premiere d. 25 juli, har en velkendt hovedrolleindehaver, for Katee Sackhoff er kendt fra Battlestar Galactica, hvor hun også havde en af hovedrollerne.

I’m sensing a theme here I’ve been thinking a lot about you too I’m so excited to be back in space on Another Life!! I’m dying of anticipation waiting for it to come out!!!!! https://t.co/TvBWT7ErLJ
— Katee Sackhoff (@kateesackhoff) July 9, 2019

Velkendt historie

Another Life har en relativt banal underliggende historie; en stor genstand fra rummet er landet på jorden, og Katee Sackhof spiller en astronaut der bliver sendt ud i rummet for at finde ud af, hvor objektet kom fra – samtidig med, at hendes mand skal undersøge det på jorden. Traileren er ret hemmelighedsfuld, så det er ikke sådan lige til at regne ud, hvad der truer menneskeheden – så du må se serien på Netflix hvis du vil vide mere.

Alle 10 afsnit bliver tilgængelige på Netflix d. 25 juli.

Netflix gør klar til ny Science fiction serie: Another Life